armvectores/hy_wikipedia_2023 huggingface dataset:
Մաֆիա

Մաֆիա (իտալերեն՝ mafia), կազմակերպված հանցագործության սինդիկատի տեսակ, որի հիմնական գործունեությունն է պաշտպանության ռեկետը, հանցագործների միջև վեճերի արբիտրաժը, ապօրինի համաձայնությունների ու գործարքների միջնորդությունն ու գործադրումը։ Հաճախ զբաղվում է նաև երկրորդական գործունեությամբ, ինչպիսիք են ազարտային խաղերը, վաշխահավաքությունը, (վարկային շնաձկություն), թմրավաճառությունը, մարմնավաճառությունը և զեղծարարությունները։
Որպես սոցիալական երևույթ ծագել է 18-րդ դարի վերջին 19-րդ դարի սկզբին, ֆեոդալական կարգի քայքայման շրջանում, Սիցիլիայի (իտալիա) հասարակության սոցիալ-քաղաքական հետամնացության պայմաններում։ Արմատավորվել է պատվի, հպարտության, ընտանեկան և տոհմային կապերի խեղաթյուրված հասկացողությունների հիման վրա։ Ունի խիտո հիերարխիկ կարգ, կազմակերպչական և նույնիսկ ծիսական ձևեր, մահվան սարսափի տակ գրեթե բացառված է կազմակերպության անդամների (կամ գործունեության) մատնությունը ոստիկանությանը, որը համարյա անխոցելի է դարձնում Մաֆիան։ 
20-րդ դարում Մաֆիայի գործունեությունը տարածվել է արդյունաբերական և քաղաքական կյանքի ոլորտը։ Մաֆիան օգտագործվում է ընտրական կամպանիաների ժամանակ, կարող է սերտ կապերի մեջ լինել Հռոմի դատական աստիճանավորների, ոստիկանության, քաղաքական որոշակի շրջանների հետ։ 1950-1970-ական թվականներին պաշտոնապես պայքար սկսվեց մղվել Մաֆիայի դեմ, ստեղծվեց հատուկ «Հակամաֆիա» («Անտիմաֆիա») կազմակերպությունը, սակայն Մաֆիան շարունակեց գործել։ Սիցիլիական Մաֆիան պատմականորեն սերտ կապեր է ունեցել Միացյալ Նահանգների՝ հատկապես իտալական ծագման գանգստերական կազմակերպությունների հետ։ ԱՄՆ Մաֆիան թափանցել է 19-րդ դարի վերջին 20-րդ դարի սկզբին։ Երկրորդ համաշխարհային պատերազմից հետո համբավավոր էր համարվում «Կոզա նոստրա» («Մեր գործը») մաֆիական կազմակերպությունը։
Օլգինո (գյուղ, Նիժնի Նովգորոդ քաղաքային օկրուգ)

Անվան այլ կիրառումների համար տե՛ս՝ ՕլգինոՕլգինո (ռուս.՝ Ольгино), գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ումենդորֆ (Բիբերախ)

Ումենդորֆ (Բիբերախ) (գերմ.՝ Ummendorf (bei Biberach)), կոմունա Գերմանիայի Բադեն Վյուրտեմբերգ երկրամասում։
Ենթակա է Տյուբինգեն վարչական շրջանին։ Մտնում է Բիբերախի շրջան մեջ։ Բնակչությունը կազմում է 4353 մարդ (ըստ 2010 թվականի դեկտեմբերի 31-ի) Տարածքը կազմում է 20,66 կմ²։ Կոմունան բաժանված է 2 գյուղական համայնքերի։


== Ծանոթագրություններ ==


== Արտաքին հղումներ ==
Պաշտոնական էջ
Ժողովածու (750)

Ժողովածու (750), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 750 թվի տակ։ Ձեռագիրը գրվել է 14-րդ դարում Սարգիս գրիչի կողմից ենթադրաբար Կիլիկիայում։ Գրված է թղթի վրա, որը ունի 12․3x8.2 չափս։ Ձեռագիրը կազմված է 233 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ գրչի 233բ։


== Բովանդակություն ==
Վարդ․ Արևելցւոյ Լուծմունք ս․ Գրոց Յաղագս բնութեան։
Նշանագիրք անուանց։
Թուղթ Պիղատոսի առ Տիրերիոս։
Հարցմունք դշխոյին և պատասխանիք Սողոմոնի։
Մասունք բանին։
Յաղագս բնութեան։
Այլ ոճ վիճելոյ ընդ Քաղկեդոնիկան։
«Սուրբ աստուածն խաչեցար ասելն Իգնատիոսէ եղաւ»։
Օրհնութիւնք եկեղեցւոյ, խաչի, մատաղի։
Վասն անխմոր և անջուր խորհրդոյն։
Ժողովք տիեզերականք։
Գործաւորք, որ ի մարդն կան։
Տաղական բանի ցոյցք։
Աղօթք (Վարդան, անանունք)։
Կարգաւորութիւն ցուցման օրհնութիւնարեր ցուցակիս։
Յովհ․ Երզնկացւոյ Յաղագս երկնային շարժման։
Ամք և անուանք բնահապետացն։
Ամիսք Մակեդոնացւոց։
Մարմնախաղաց"
Կիր․ Երզնկացւոյ թուղթ առ Կարնեցիս։


== Ծանոթագրություններ ==
Լապշա

Լապշա, մակարոնային ուտելիք, որն իրենից ներկայացնում է խմորե նեղ, երկար շերտեր։ Ուտելիքի հայրենիքը հանդիսանում է Չինաստանը։ Պատրաստվում է ցորենի, բրնձի ալյուրի և ջրի խառնուրդից։ Որոշ տեսակներ կարող են պարունակել տարբեր հավելումներ, օրինակ՝ ձու կամ ձվի փոշի, այս դեպքում անվանում են  ձվի լապշա։
Լապշա են անվանում նաև ընդհանուր առմամբ մակարոնային արտադրանքը, օրինակ վերմիշելը դա իտալական լապշան է, մակարոնը՝ խողովակավոր լապշան  և այլնԼապշա բառի ծագումնաբանությունը պարզ չէ։ Ֆասմերի ստուգաբանական բառարանի համաձայն՝ լապշան ունի թուրքալազու ծագում։ Պ. Չերնիխի  պատմաստուգաբանական բառարանով ենթադրվում է, որ «լապշա»  բառը  առաջացել է ռուս.՝ «лакать» (լակել)  բառից, այսինքն՝ շան պես լեզվով  կում-կում լակել։ Մեկ այլ ենթադրություն էլ կա՝ լապշան խմորի բարակ շերտ է, որը մանրացված է ձեռքով։
Աշխարհի ամենահին լապշան չինականն է, թվագրվում է մ.թ.ա. 2-րդ հազարամյակին։
Կենցաղում լապշան կարող է պատրաստվել տարբեր եղանակներով։ Ամենատարածված եղանակը հատուկ գործիքով, կամ ձեռքով խմորը բարակ նեղ շերտերի կտրատելն է։  Այլ եղանակով՝ խմորից կծիկ են պատրաստում և այն անընդհատ հարվածելով ալյուրոտ հատակին, ձգում։ Այս եղանակով է պատրաստվում լապշան լագման կերակրատեսակի  համար։ Խմորը լապշայի վերածելու համար կան հատուկ գործիքներ։
Գործարանային արտադրության ժամանակ կիրառվում են լապշա կտրտող սարքեր, ճզմող սարքեր, չորացնող սարքեր, որոնք մթերքը չորացնում են  մինչև 80—90 °C:
Լապշան պատրաստում են  եռացրած ջրում կամ արգանակում եփելու միջոցով։
Լապշայի տեսակներից մեկը հանդիսանում է արագ պատրաստվող լապշան, որի դեպքում անհրաժեշտ չէ այն եփել։


== Լապշան ազգային խոհանոցներում ==
Լապշայով ապուր՝ ռուսական խոհանոց։
Ռամեն, ուդոն, սոմեն, սոբա նուդլս (ցորենի լապշա՝ բանջարեղենով)՝ չինական խոհանոցում։
Արիշտա՝ հայկական, ադրբեջանական, թուրքական խոհանոցներում։
Լակշա՝  մարիական խոհանոցում։


== Փոխաբերական իմաստներ ==
Լապշա՝ հեռախոսի բաժանարար լարի ժարգոնային անվանում։
Լապշա՝ պարզամիտ մարդ
«Ականջներից լապշա կախել»՝ նշանակում է խաբել։


== Ծանոթագրություններ ==


== Գրականություն ==
Лапша // Краткая энциклопедия домашнего хозяйства. Том 1. — М.: Большая советская энциклопедия, 1959. — С. 318—319. — 772 с.
Лапша // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Քաոս (ֆիլմ)

Անվան այլ կիրառումների համար տե՛ս՝ Քաոս (այլ կիրառումներ)«Քաոս», 1973 թվականին Հայֆիլմ կինոստուդիայում նկարահանված հայկական ֆիլմ, որը նկարահանվել է Ալեքսանդր Շիրվանզադեի համանուն վեպի հիման վրա։


== Սյուժե ==
Ֆիլմի գործողությունները տեղի են ունենում 20-րդ դարի սկզբին Բաքվում։ Հարուստ նավթաարդյունաբերող Մարկոս աղա Ալիմյանն իր ունեցվածքը կտակում է ավագ որդուն՝ Սմբատին, ով սովորելու մեկնելուց հետո չէր վերադարձել հայրական տուն՝ հորը մեղադրելով մարդկանց թալանելու միջոցով հարստություն դիզելու մեջ։ Սակայն հարստությանը տիրանալուց հետո Սմբատն ինքն է դավաճանում իր հայացքներին։
Մարկոս աղա Ալիմյանի միջնեկ որդին՝ Միքայելը, ում հայրը չէր ուղարկել սովորելու և վարում էր անկանոն ու շվայտ կյանք, ընդհակառակը, կարողանում է փոխել իր կյանքը։


== Դերերում ==
Սմբատ Ալիմյան – Սոս Սարգսյան
Միքայել Ալիմյան – Կարեն Ջանգիրյան
Մարութխանյան – Բաբկեն Ներսիսյան
Սրապիոն Գասպարիչ – Գեղամ Հարությունյան
Շուշանիկ – Ալլա Թումանյան
Զարդարյան – Վաղինակ Մարգունի
Անտոնինա – Իռեն Ազեր
երեխաներ՝
Ալյոշա – Շ. Շահիրյան
Մուսյա – Նաիրա Շահիրյան
Պապաշա – Ազատ Շերենց
Քյազիմ բեկ – Հասան Մամեդով
Նիասամիձե – Գիվի Թոխաձե
Գրիշա – Կարեն Ջանիբեկյան
Մոսիկո – Կիմ Երիցյան
Մելքոն – Լեոնարդ Սարկիսով
Բրյանցև – Իգոր Նագավկին
Ոսկեհատ – Հայկուհի Գարագաշ
Ղալումյան – Վահրամ Եղշատյան
Սուլյան – Երվանդ Մանարյան
Անուշ – Լաուրա Վարդանյան
Մարթա – Ա. Պապայան
Արշակ – Գրիգոր ՕրդոյանԴրվագներում - Լ. Գուլյան, Մայիս Կարագյոզյան, Գարեգին Ասլանյան, Վրույր Փանոյան, Գեն (Գ. Շահնազարյան), Ալեքսանդր Բարուշնոյ, Վլադիմիր Մարչենկո, Արսեն Բագրատունի, Շահում Ղազարյան, Ա. Աղամիրյան, Խ. Նավոյան, Վ. Սմբատյան, Սուրեն Հովհաննիսյան, Լեյլա Եղիազարյան, Սերգուշ Բաբայան


== Ծանոթագրություններ ==


== Գրականություն ==
Հրդեհից առաջացած քաոսն ու կաբարեի «զոհերը»։ Աննա Բաբաջանյան, Դա եղել է այսպես…, Ե., Դարակ, 2019, էջ 44-49։
Սելեցկի գյուղական խորհուրդ (Օրժիցկի շրջան)

Սելեցկի գյուղական խորհուրդ  (ուկրաիներեն՝ Селецька сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Սելեցկի գյուղական խորհրդում բնակվում էր 960 մարդ։ Բնակավայրը զբաղեցնում է 65,52 կմ² տարածք։ Բնակչության խտությունը կազմում էր 14,65 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օրխվի

Օրխվի (վրաց.՝ ორხვი), գյուղ Վրաստանում: Գտնվում է Ռաճա-Լեչխում և Քվեմո Սվանեթ մարզի Ցագերի շրջանում:


== Դիրք ==
Գտնվում է ծովի մակարդակից 520 մետր բարձրության վրա։ Շրջկենտրոն Ցագերից հեռու է 46 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 167 մարդ:


== Ծանոթագրություններ ==
Ալգամիտաս

Ալգամիտաս (իսպ.՝ Algámitas), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 21 կմ2։ Բնակչությունը՝ 1346 մարդ (2010 թվականի տվյալներով)։ Պրովինցիայի վարչական կենտրոնից գտնվում է 110 կմ հեռավորության վրա։


== Ժողովրդագրություն ==


== Արտաքին հղումներ ==
Algámitas
Información de Algámitas Archived 2007-01-05 at the Wayback Machine.
Ռեչնոյ (այլ կիրառումներ)

Ռեչնոյ, կարող է վերաբերել՝

Ռեչնոյ - ավան Ռուսաստանի Դաշնության Ռոստովի մարզի Զերնոգրադի շրջանում
Ռեչնոյ - ավան Ռուսաստանի Դաշնության Ռոստովի մարզի Մարտինովսկի շրջանում
Քվեդի

Քվեդի (վրաց.՝ ქვედი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 86 մարդ։


== Ծանոթագրություններ ==
(2412) Վիլ

(2412) Վիլ (անգլ.՝ Wil), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,678943 ա. մ., առավելագույնը մոտենում է 2,2793 ա. մ. հեռավորության վրա և հեռանում 3,0785 ա. մ.։ Արեգակի շուրջ մեկ ամբողջական պտույտ է կատարում 1601,56 երկրային օրվա ընթացքում, իր ուղեծրով շարժվելով միջինում 0,224781 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2412) Վիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովակ Դավթի Գալոյան

Անվան այլ կիրառումների համար տե՛ս՝ Հովակ Գալոյան (այլ կիրառումներ)Հովակ Դավթի Գալոյան (սեպտեմբերի 17, 1973(1973-09-17), Երևան, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2014)։
ՀԽՍՀ ժողովրդական արտիստ Հովակ Գառնիկի Գալոյանի թոռն է։


== Կենսագրություն ==
1980-1988 թվականներին սովորել է Երևանի Վլադիմիր Մայակովսկու անվան թիվ 7 ռուսական միջնակարգ դպրոցում, 1990 թվականին ավարտել է թիվ 34 ռուսական միջնակարգ դպրոցը։ 1990-1994 թվականներին սովորել է Երևանի գեղարվեստա-թատերական ինստիտուտի դերասանական բաժնում։ 1992-1994 թվականներին աշխատել է Երևանի Պատանի հանդիսատեսի թատրոնում։ 1994 թվականից աշխատում է Երևանի Հակոբ Պարոնյանի անվան երաժշտական կոմեդիայի պետական թատրոնում։ 2007 թվականից աշխատում է «Արմենիա» հեռուստաընկերությունում, որտեղ խաղացել է մի քանի սերիալներում։


== Ներկայացումներ ==
«Երջանկություն որոնելիս»
«Ծննդյան տոները սենյոր Կուպելոի տանը»
«Պաղտասար ախպար»
«Շողոքորթն»
«Ցիլինդր»


=== Կոմերցիոն ներկայացումներ ===
«Մի լքիր ինձ»
«Առնետաորս»


== Ֆիլմագրություն ==
Ֆիլմեր

«Մեծ պատմություն փոքր քաղաքում», 2005

«Here», 2011
«Հովիվը», 2012
«Չեզոք գոտի», 2012
«Որոգայթ», 2015
«Ձյունանուշ», 2018
«Իմ խաչը», 2019
«Մի անգամ դպրոցում», 2020


=== Հեռուստասերիալ/սիթքոմներ ===
«Ճակատագրի գերիները», 2008
«Եզրագծից այն կողմ», 2010-2011
«Դժվար ապրուստ», 2011-2013
«Երեք կյանք», 2013
«Խաղից դուրս», 2013
«Լույսի պահապանը», 2015
«Առաջնորդները», 2015-2016

«Սահմանին», 2015
«Աբելի քույրը», 2016
«Փրկագին», 2016, ֆիլմաշար
«Քարտ բլանշ», 2016
«Փոխնակ մայրը», 2016-2017
«Օտարը», 2017
«Էլենի օրագիրը», 2017-2019

«Թղթե երազանք», 2019

«Փափուկ խաղալիք», 2020
«Խաբկանք», 2020-2021
«Երդում», 2021-2022
«Հատուկ դասարան», 2023


== Մրցանակներ ==
ՀՀ մշակույթի նախարարության հուշամեդալ, 2002
«Լավագույն դերասան» մրցանակ
ՀՀ վաստակավոր արտիստ (2014)


== Ծանոթագրություններ ==


== Արտաքին հղումներ ==
Դերասան Հովակ Գալոյանը միանգամից երեք երեխաների հայր է դարձել(չաշխատող հղում)
Հովակ Գալոյան,  «Դերասանը երեխայի պես է` կարող է բռնկվել, խաղաղվել
Հայաստանը հռոմեա-պարսկական հակամարտության ծիրում

Դ դարի քաղաքական պատմությունը վայրիվերոյումներով լեցուն մի ժամանակաշրջան էր, երբ երկու հզոր տերություններ (Հռոմը և Սասանյան Պարսկաստանը) հակամարտում էին գերազանցության հասնելու մեկը մյուսի նկատմամբ։ Արշակունյաց Հայաստանը թեև այդպիսի մեծ տերություն չէր, սակայն ուներ ռազմական մեծ ներուժ և հակամարտող կողմերից որևէ մեկի կողմն անցնելուն պես կարող էր ուժերի հավասարակշռության մեջ էական տարբերություն մտցնել։ 
350 թ. Հռոմում բռնկվեցին ներքին գահակալական կռիվները։ Դեռևս 340 թ.հռոմեական կայսր Կոստանդիոսի Բ-ի կրտսեր եղբայր Կոստանդը իրեն կայսր էր հռչակել Գալլիայում։ Սակայն 350 թ. Կոստանդի թիկնապահ զորամասի հրամանատար Մագնենտիոսը սպանելով նրան, գրավել էր գահը։ Այդ լուրը լսելով, Կոստանդիոսը Բ-ը մի զորաբանակով արշավեց Իտալիա։ 353 թ. Կոստանդիոսը պարտության է մատնում Մագնենտիոսին և ընդհանրապես իր բոլոր հակառակորդներին ու դառնում Հռոմի միանձնյա կայսր։
Պարսից արքա Շապուհը (309-379) քաջատեղյակ լինելով Հռոմում տեղի ունեցող իրադարձություններին և օգտվելով հարմար պահից, 350 թ., երբ Կոստանդիոսը գտնվում էր Եվրոպայում, սկսում է ռազմական գործողություններն ինչպես Միջագետքում, այնպես էլ Հայաստանում։ Պարսկական զորքերը պաշարում են Մծբինը։ Պաշարումը տևեց երեք ամիս և պարսկական զորքերը հազարավոր զոհեր տվեցին։ Նույն ժամանակ պարսկական մի բանակ ներխուժեց Հայաստան։ Պարսիկներին հաջողվեց գերել Հայոց թագավոր Տիրանին (339-350) և տեղափոխել Տիզբոն, որտեղ հետագայում նրան կուրացրին։ Կոստանդիոսն իր գործերը Հռոմում կարգավորելուց հետո ուղևորվեց Արևելք։ Հռոմեական և պարսկական ուժերը 352 թ. հանդիպեցին Բասենում, որտեղ տեղի ունեցավ մի խոշոր ճակատամարտ, որն ավարտվեց պարսկական ուժերի պարտությամբ։ Բասենի ճակատամարտից հետո կնքվում է զինադադար։ Պարսիկները վերադարձրին Հայաստանից ու հռոմեական արևելյան տիրապետություններից հափշտակած գույքը և կատարեցին գերիների փոխանակություն։ Պարսկաստանից վերադարձող գերիների մեջ է լինում նաև կուրացած թագավոր Տիրանը, բայց քանի որ նա ի վիճակի չէր կառավարելու երկիրը, ուստի թագավորական գահն ստանում է նրա որդի Արշակ Բ-ը։ Արշակ Բ-ն այս հակամարտության համատեքստում ներկայանում էր որպես պատերազմի գիտակ և միանգամայն շրջահայաց թագավոր, այստեղ մենք գործ ունենք այնպիսի պատմական կերպարի հետ, ըստ որի՝ պետական շահը գերակա էր այս հակամարտության մեջ։ Տարածաշրջանում գերակայության հասնելու համար երկու տերություններն էլ փորձում էին իրենց կողմը գրավել Հայաստանը, և այս պայմաններում երկրի վերնախավը դադարեց միասնական լինելուց և եռատվեց տարբեր քաղաքական ուղղությունների։ Մի մասը կարծում էր, որ պետք է բարեկամական հարաբերություններ պահպանել կայսրության հետ, մյուսը՝ Պարսկաստանի հետ, իսկ երրորդը կամենում էր վարել լրիվ ինքնուրույն քաղաքականություն։ Արտաքին ուժերի հարաբերակցությունն այնպիսին էր, որ Հայոց թագավոր Արշակ Բ-ը մերթ մնում էր չեզոք, մերթ հարում էր մեկին, մերթ՝ մյուսին՝ ի վերջո հայտնվելով կայսրության դաշնակցի դերում։  


== Գրականություն ==
Վեսնյանոե (գյուղ, Բելոգորսկի շրջան)

Անվան այլ կիրառումների համար տե՛ս՝ ՎեսնյանոեՎեսնյանոե (ուկրաիներեն՝ Весняне), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Վեսնյանոե գյուղում բնակվում էր 284 մարդ։ Բնակավայրը զբաղեցնում է 0,093 կմ² տարածք։ Բնակչության խտությունը կազմում էր 3053,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնի Տուրով

Վերխնի Տուրով (ուկրաիներեն՝ Верхній Турів), գյուղ Ուկրաինայի Լվովի մարզի Տուրկայի շրջանում։ Հիմնադրվել է 1556 թվականին։
2001 թվականի տվյալներով Վերխնի Տուրով գյուղում բնակվում էր 485 մարդ։ Բնակչության խտությունը կազմում էր 373,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եղբոր որոնումը

Եղբոր որոնումը, (հինդի՝ फ़िज़ा, ուրդու՝ ﻓﻀﺎ‎, անգլ.՝ Fiza)-հնդկական քրեական դրամա Հալիդ Մոհամեդ, լույս է տեսել 2000 թվականին։ Ֆիլմը ներկայացվել է Filmfare Awards-ի 8 անվանակարգերում և հաղթել 2, հեղինակները ստացել են նաև մի քանի մրցանակներ IIFA եւ BFJA Awards:


== Սյուժե ==
Աման (Հրիթիկ Ռոշան), եղբայրը Ֆիզայի (Կարիսմա Կապուր), անհետացավ Բոմբեյան անկարգություների ժամանակ 1993 թվականին։ Ֆիզան և նրա մայրը՝ Նիշատբի (Ջայա Բհադուրի) հուսախաբ չլինելով, հույս ունեն, որ մի օր նա կվերադառնա։ Վեց տարի անց նրա անհետացումից, Ֆիզան կյանքից հիաստափված և կասկածներով լի, որոշում է մեկնել եղբորը փնտրելու։ Նա օգտագործում է ամեն ինչ, ինչ հնարավոր է — օրենք, մամուլ, նույնիսկ օգնություն է խնդրում քաղաքական գործիչներից, որպեսզի գտնի իր եղբորը։ Երբ նա վերջապես գտնում է նրան, Ֆիզան սարսափած հայտնաբերում է, որ նա միցել է ահաբեկչական խմբավորմանը։ Նա համոզում է նրան վերադառնալ տուն, և վերջապես ընտանիքը վերամիավորվում է։ Սակայն նա շուտով կրկին որոշում է միանալ ահաբեկիչներին, Մուրադ Հանի դրդմամբ (Մանոջ Բաջպան), ով ձևանում է իսլամադավան, բայց իրականում հանդիսանում է անձ առանց կրոնի և բարոյականության։ Լարված իրավիճակը ի վերջո հանգեցնում է նրան, որ Ամանը բացահայտում է իր կապը ահաբեկիչների հետ քրոջ, մոր և ոստիկանների առաջ։ Վիշտը մորը Նիշատբային մղում է ինքնասպանության։ Ֆիզան կրկին սկսում է եղբոր որոնումը այս անգամ Անիրուդհի հետ։ Ամանը այդ ժամանակ ուղարկվում է առաջադրանքի. սպանելու երկու ազդեցիկ քաղաքական գործիչների։ Երբ նա կատարում է առաջադրանքը, իր սեփական կողմնակիցները ահաբեկչական կազմակերպության փորձում է սպանել իրեն։ Նա փախչում է իսկ քույրը հետևում է նրան։ Նրանք հանդիպում են միմիյանց, և Ամանը խնդրում քրոջը սպանել իրեն, որպեսզի նա արժանապատվորեն հեռանա կյանքից։


== Դերերում ==
Կարիսմա Կապուր — Ֆիզա Իկրամուլլա
Հրիթիկ Ռոշան — Աման Իկրամուլլա
Ջայա Բհադուրի — Նիշատբի Իկրամուլլա
Նեհա — Շեհնազ
Աշա Սաչդեվ — Ուլֆատ
Իշա Կոպպիկար — Գիտանջալի
Մանոջ Բաջպաի — Մուրադ Հան
Սուշմիտա Սեն — պարուհի


== Քննադատություն ==
Քննադատությունները ֆիլմի մասին դրական էին, սակայն ոչ այդքան հաջող դրամահավաքումը։


== Ծանոթագրություններ ==
Սարահարթ (այլ կիրառումներ)

Սարահարթ, կարող է վերաբերել՝

Սարահարթ - հարթավայրի տեսակ
Սարահարթ - գյուղ Հայաստանի Լոռու մարզի հյուսիսարևմտյան մասում, Գոգարան գետի ափին
Քարային աշխատանքներ

Քարային աշխատանքներ, բնական և արհեստական քարային շինանյութերից շենքերի և կառույցների քարե կոնստրուկցիաներ կառուցելու շինարարական աշխատանքներ։ Քարային աշխատանքների մեջ, բացի հիմնական գործընթացներից (շաղախով աղյուսի կամ քարերի շարում, քարի մատակարարում և դասավորում, շաղախի հավասարեցում և այլն) մտնում են նաև օժանդակ գործընթացները (փայտամածների և լաստակների ամրացում, աշխատատեղում շինանյութերի նախապատրաստում և այլն)։ 
Քարային աշխատանքները իրականացվում են հատքար շարվածքով և մեծ բլոկների ու պատի պանելների (պատրաստված աղյուսից, խեցենյութերից և բետոնե բլոկներից ու բնական հատքարից) մոնտաժմամբ։ Հատքար շարվածք են համարվում խամքարաորմածքը (երկրաչափական որոշակի ձև չունեցող խամքարերով և շաղախով շարվածք), խամքարաբետոնը (նույնանման քարերով և բետոնախառնուրդով որմածք, հիմնականում օգտագործվում է ստորգետնյա կառույցներում), աղյուսե շարվածքը (կավով, սիլիկատային, սովորական, սնամեջ ու ծակոտկեն աղյուսներով շարվածք, որն օգտագործվում է պատերի, սյուների և շենքի այլ կոնստրուկցիաներում), խեցենյութերից և բետոնե սնամեջ բլոկներից (կիրառվում են կարկասային և սակավահարկ շենքեր կառուցելիս), բետոնե և բնական քարից (շենքի և կառույցների պատերը և սյուները շարելիս) և մեծ բլոկներից (կատարվում են 2–4 շարանի կտրվածքներով) շարվածքները։


== Գրականություն ==
Каменные работы // Техническая энциклопедия. Том 9. — М.: Советская энциклопедия, 1929. — Стб. 588—606
Каменные работы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Թեզխարաբ (Շարուր-Դարալագյազի գավառ)

Անվան այլ կիրառումների համար տե՛ս՝ Թեզխարաբ (այլ կիրառումներ)Թեզխարաբ, գյուղ Երևանի նահանգի Շարուր-Դարալագյազի գավառում։ Գտնվում էր ՀՍՍՀ Ազիզբեկովի շրջանի կենտրոնում` Ախտա գյուղի մոտ։


== Պատմություն ==
1831 թվալկանին ուներ 22, իսկ 1907 թվականին` 255 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Արտաշես Հովսեփյան (այլ կիրառումներ)

Արտաշես Հովսեփյան անունը կարող է վերաբերել հետևյալ անձանց.

Արտաշես Հովսեփյան (ռեժիսոր)
Արտաշես Հովսեփյան (քանդակագործ)
Արտաշես Հովսեփյան (վիպասան), ծանոթ Մալխաս գրչանվամբ
Ձկնաբուծական գործարան

Ձկնաբուծական գործարան, ձեռնարկություն, որն զբաղվում է արժեքավոր ձկնատեսակների ձկնկիթի ինկուբացիայով և դրանց մանրաձկան արհեստական աճեցմամբ, ինչպես նաև ձկնաբուծական տնտեսության ջրամբարներում արդյունագործական պաշարների պահպանման և ավելացման համար։ Ձկնաբուծական գործարաններում ստացված մանրաձուկը (նաև փափկամարմինները, խեցգետնակերպերը) հետագայում տեղափոխվում են լճակային տնտեսություններ՝ հետագա աճեցման համար։
Ձկնաբուծական գործարանները կարող են լինել կարպային, ծածանային, սաղմոնային, թառափային և այլն։ Որոշ գործարաններ զբաղվում են միանգամից մի քանի տեսակի աճեցմամբ (ինչպես նաև՝ փափկամարմինների և խեցգետնակերպերի)։
Ունենում են մայրական կազմի նախապատրաստման, ձկնկիթի ստացման և բեղմնավորման արտադրամաս (ինկուբացիայի ցեխ), արտադրող ձկների բուծարաններ կամ լճակներ, ձկնաբուծական համապատասխան սարքավորումներով հագեցած ինկուբացիոն ու կենդանի կերերի արտադրամասեր, աճեցման լճակներ և մի շարք այլ կառուցվածքներ։
Ձկնաբուծական գործարաններում ձկների աճեցման տեխնոլոգիայի հիմնական փուլերն են՝ սեռահասուն արտադրողների ստացումն ու դրանցից սերնդաստացումը, ձկնկիթի բեղմնավորումն ու ինկուբացիան, թրթուրի պահպանումն ու մանրաձկան աճեցումը՝ մինչև ապրանքային ձուկ դառնալը։


== Ծանոթագրություններ ==


== Գրականություն ==
Այվազյան Հովհաննես (2015)։ «Գյուղատնտեսական հանրագիտարան»։ Երևան: ՀՀ Գյուղատնտեսության նախարարություն, ՀՀ Գիտությունների ազգային ակադեմիա։ էջ 1096։ ISBN 9785897000418.
Դավիդե Սանտոն

Դավիդե Սանտոն (իտալերեն՝ Davide Santon, հունվարի 2, 1991(1991-01-02), Պորտոմաջորե, Ֆերերա, Էմիլիա Ռոմանիա, Իտալիա), իտալացի պաշտպան, ով հանդես է գալիս «Ինտերում» և Իտալիայի ազգային հավաքականում։


== Ակումբային կարիերա ==


=== «Ինտեր» ===
2008 թվականին Սանտոնը կնքել է իր առաջին պրոֆեսիոնալ պայամանագիրը «Ինտերի» հետ։ 2009/2010 մրցաշրջանի սկզբում Սանտոնը վնասվածք է ստացել և չի խաղացել։


=== «Չեզենա» ===
2011 թվականը ֆուտբոլիստը վարձավճարով անցկացրել է իտալական «Չեզենայում»։


=== «Նյուքասլ Յունայթեդ» ===
2011 թվականի օգոստոսի 30-ին Սանտոնը 5.6 միլիոն եվրոյի դիմաց տեղափոխվել է անգլիական «Նյուքասլ Յունայթեդ»։


=== Վերադարձ «Ինտեր» ===
2015 թվականի փետրվարի 2-ին Սանտոնը 3.7 միլիոն եվրոյի դիմաց վերադարձել է «Ինտեր»։


== Ազգային հավաքական ==
2009 թվականից սկսած Սանտոնը հանդես է գալիս Իտալիայի ազգային հավաքականում։


== Անձնական կյանք ==
Սանտոնը ամուսնացած է բրիտանացի Խլոեն Անդերսոնի հետ։ 2013 թվականի մայիսի 21-ին ծնվել է նրանց առաջնեկը։


== Ձեռքբերումներ ==
Իտալիայի սուպերգավաթակիր - 2008, 2010
Իտալիայի չեմպիոն - 2009, 2010
Իտալիայի գավաթակիր - 2010
ՈՒԵՖԱ Չեմպիոնների լիգայի գավաթակիր - 2010
Աշխարհի ակումբային առաջնության չեմպիոն - 2010


== Ծանոթագրություններ ==


== Արտաքին հղումներ ==
Պրոֆիլը «Նյուքասլ Յունայթեդի» պաշտոնական կայքում Archived 2018-07-26 at the Wayback Machine.
Վիճակագրությունը National Football Teams կայքում
Կորդոն Լեսնոյ

Կորդոն Լեսնոյ (ռուս.՝ Кордон Лесной, բաշկիրերեն՝ Лесной кордон), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարակլիա

Տարակլիա (մոլդ.՝ Taraclia), քաղաք Մոլդովայում, Տարակլիա շրջանի կենտրոն։


== Բնակչություն ==


=== Բնակչության թվաքանակի աճը ===
1877 - 3 029
1989 - 14 851 բն.
2004 - 13 758 բն.
2006 - 13 756 բն.
2010 - 15 006 բն.
2014 - 12 355 բն.


=== Ազգային կազմը ===
1989 - 14 821-ից՝ 11 116 (75,0 %)-ը բուլղարացիներ
2004 - 13 758-ից՝ 10 732 (78,0 %)-ը բուլղարացիներ


== Մշակույթ ==
2004 թվականի հոկտեմբերի1-ին բացվել է Գրիգորիյա Ցամբլակայի անվան Տարակլիայի պետական համալսարանը։


== Հայտնի տեղացիներ ==
Պանով, Օլիմպիա (1852-1887) - բուլղար, զինվորական գործիչ
Պասլար, Նիկոլայ (ծնվել է 1980թ) - բուլղարացի և մոլդովացի ազատ ոճի բռնցքամարտիկ։
Արնաուտ, Մարիա (ծնվել է 1997թ) - բուլղարացի ազատ ոճի բռնցքամարտիկ, 2-րդ համաշխարհային պատերազմի մասնակից և Մոսկվայի պետական համալսարանի վաստակավոր ուսանող։


== Փաստեր ==
Հիմնականում բնակեցված է բուլղարներով(78,0 %) ։ 2011 թվականից Տարակլիայի քաղաքապետ է համարվում Սերգեյ Ֆիլիպովը,պաշտպանելով Բուլղարիայի ազգային-մշակութային ինքնավարության Տարալիայի շրջանի կարգավիճակը և մտադիր է հարևան ԱՐ Գագուզիայի տարածքը միացնել Տարալիային։


== Ծանոթագրություններ ==


== Հղումներ ==
Տարակլիա քաղաքի կայք
Նիժնեուդինսկի շրջան (Իվանովոյի մարզ)

Նիժնեուդինսկի շրջան (ռուս.՝ Нижнеудинский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1924 թվականին։ Վարչական կենտրոնը՝ Նիժնեուդինսկ։


== Աշխարհագրություն ==
Շրջանի տարածքի մակերեսը կազմում է 50000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30379 մարդ։ Բնակչության խտությունը կազմում էր 0,61 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բաշ-չարդախ

Բաշ-չարդախ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Էլիզա Էնն Գրիեր

Էլիզա Աննա Գրիեր(անգլ.՝ Eliza Anna Grier, 1864, Մեկլենբերգ շրջան, Հյուսիսային Կարոլինա, ԱՄՆ - 1902, Շառլոթ, Հյուսիսային Կարոլինա, ԱՄՆ), ամերիկացի բժիշկ,  առաջին աֆրոամերիկացին, ում իրավունք  է տրվել ԱՄՆ Ջորջիա նահանգում զբաղվելու բժշկությամբ։


== Կենսագրություն ==
Էլիզա Աննա Գրիերը ծնվել է Հյուսիսային Կարոլինայի Մեկլենբերգ շրջանում 1864 թվականին, Էմիլի և Ջորջ Վաշինգտոն Գրիերների ընտանիքում։ Չնայած նա ծնվել է Ստրուկների ազատագրման հռչակագրի ընդունումից հետո, չզբաղեցրած Հյուսիսային Կարոլինայում եղել է ստրուկ։ Նա ազատ մարդ է դարձել պատերազմի վերջում (դեռևս մանուկ հասակում), այնուհետև տեղափոխվել է Թենեսի նահանգ Նեշվիլ քաղաք Ֆիսկի համալսարանում մանկավարժություն ուսանելու։ Որպեսզի կարողանա վճարել ուսման վարձը, նա ուսումն ընդմիջում էր աշխատանքով, այսպիսով համալսարան ընդունվել է 1884 թվականին, ավարտել՝ 1891 թվականին։
1890 թվականին Գրիերը նամակ է գրում Փենսիլվանիայի իգական բժշկական քոլեջին և բացատրում, որ ինքն ունի քիչ գումար և արդյոք կարող է ազատական ստրուկը որևէ օգնություն ստանալ մասնագիտական ունակությունները ծառայեցնելու համար։ 1893 թվականին նրան աշխատանքի են ընդունում քոլեջում, և նա ընդմիջումներով աշխատում և սովորում է՝ հոգալով իր կարիքները։ Աշխատում է մեկ տարի՝ վճարելու իր հաջորդ տարվա բժշկական քոլեջի ուսման վարձը և քոլեջն ավարտում է 7 տարում։ 1897 թվականին ավարտելուց հետո Գրիերը տեղափոխվում է Ատլանտա, դիմում ներկայացնում Ֆուլտոն շրջանում բժիշկ աշխատելու թույլտվություն ստանալու համար՝ այսպիսով դառնալով առաջին աֆրոամերիկացին, ով Ջորջիա նահանգում իրավունք  է ստանում զբաղվելու բժշկությամբ։
Գրիերն Ատլանտայում հիմնում է իր անձնական պրակտիկան՝ մասնագիտանալով մանկաբարձության և գինեկոլոգիայի բնագավառներում, միաժամանակ վաստակում է դասավանդելով։ 1901 թվականին, իր պրակտիկ գործունեությունն սկսելուց երեք տարի հետո հիվանդանում է և ի վիճակի չի լինում աշխատելու։ Գրիերը նամակ է գրում սուֆրաժիստ Սյուզան Էնթոնիին՝ խնդրելով օգնել թեթևացնելու իր ֆինանսական հոգսերը։ Էնթոնին ֆինանսապես ի վիճակի չի լինում օգնելու նրան, բայց Գրիերի անունից դիմում է Կանանց բժշկական քոլեջին։ Էլիզան տեղափոխվում է Ջորջիա նահանգի Օլբիա քաղաք, որտեղ աշխատում էր նրա եղբայրը՝ Ռիչարդ Էդգար Գրիերը, ով նույնպես բժիշկ էր։
Էլիզա Գրիերը մահացել է 1902 թվականին, թաղված է Հյուսիսային Կարոլինայի Շառլոթ քաղաքում։


== Ծանոթագրություններ ==
Անտոնիա Յակոբեսկու

Անտոնիա Կլարա Յակոբեսկու (ռումիներեն՝ Antonia Clara Iacobescu), ռումինացի երգչուհի և մոդել։


== Կենսագրություն ==


=== Վաղ տարիներ ===
Անտոնիան ծնվել է 1989 թվականի ապրիլի 4-ին Բուխարեստում, Ռումինիա։ 5 տարեկանում ընտանիքի հետ տեղափոխվել է ԱՄՆ, որտեղ էլ սկսել է իր մոդելային կարիերան և ավարտել դպրոցը։ 18 տարեկանում Անտոնիան վերադառնում է Ռումինիա և հանդիպելով Թոմ Բոքսերի հետ սկսում է իր երաժշտական կարիերան` թողարկելով իր առաջին երգը, որը կոչվում է "Roses on Fire":


=== Երաժշտական կարիերա ===
2009 թվականին Անտոնիան Թոմ Բոքսերի հետ թողարկում է իր երկրորդ երգը, որը կոչվում է "Morena": Երգը միանգամից հաջողություն է ունենում և այդ երգի Անտանիան ձեռք է բերում հայտնիություն։ Երգը զբաղեցնում է առաջին հորիզոնականը Ռումինիայի, Լեհաստանի և Բուլղարիայի չարթերում։


== Սկավառակագրություն ==


=== Սինգլներ ===
2009 – "Roses on Fire"
2010 – "Morena"
2011 – "Shake It Mamma"
2011 – "Marionette"
2011 – "Pleacă"
2012 – "I Got You"
2012 – "Jameia"
2013 – "Marabou"
2013 – "Summertime Affaire"


== Արտաքին հղումներ ==
Պաշտոնական կայք
Չեզարե Բալբո

Չեզարե Բալբո (իտալերեն՝ Cesare Balbo, {ԱԾ}}), իտալական քաղաքական գործիչ, կոմս, պատմաբան, գրող, իտալական ազգային–ազատագրական և միավորման շարժման չափավոր–ազատամտական հոսանքի գաղափարախոս։ 
«Իտալիայի հույսերը» (1844) աշխատության մեջ մերժելով պայքարի հեղափոխական մեթոդները՝ հանդես է եկել Իտալիան «վերևից» միավորելու օգտին։ Իտալական հողերը ավստրիական տիրապետությունից ազատագրելու միակ ուղին տեսնում էր Օսմանյան կայսրության փլուզման մեջ, ենթադրելով, որ տիրելով թուրքերից ազատված Բալկաններին՝ Ավստրիան կամովին կհրաժարվի Լոմբարդո–Վենետիկյան մարզից։ 1848 թվականին (մարտ–հուլիս) Բալբո առաջին սահմանադրական կաբինետի ղեկավարն էր Պիեմոնտում։


== Ծանոթագրություններ ==
Ղարաղանա

Ղարաղանա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թվականներին Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
(6438) Սուարես

(6438) Սուարես (անգլ.՝ Suarez), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,22821 ա. մ., առավելագույնը մոտենում է 1,81 ա. մ. հեռավորության վրա և հեռանում 2,6464 ա. մ.։ Արեգակի շուրջ մեկ ամբողջական պտույտ է կատարում 1214,88 երկրային օրվա ընթացքում, իր ուղեծրով շարժվելով միջինում 0,296326 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6438) Սուարես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լա Նևիլ Ուսե

Լա Նևիլ Ուսե (ֆր.՝ La Neuville-Housset), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02547:


== Բնակչություն ==
2010 թվականի տվյալներով՝ համայնքի բնակչությունը կազմում է 63 մարդ։ 


== Տնտեսություն ==
2010 թվականին համայնքի 37 աշխատունակ (15-64 տարեկան) բնակիչներից 22-ը տնտեսապես ակտիվ էին, 15-ը՝ ոչ ակտիվ (ակտիվության ցուցանիշը կազմել է 59,5%, 1999 թվականին եղել է 67,6%)։ 22 տնտեսապես ակտիվ բնակիչներից աշխատում էին 18-ը (10 տղամարդ և 8 կին), գործազուրկ էին 4 մարդ (3 տղամարդ և 1 կին)։ 15 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 2-ը՝ թոշակառուներ, 6-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լա Նևիլ Ուսե (ֆր.)
Ռաքոնիջի

Ռաքոնիջի (իտալերեն՝ Racconigi), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 10036 մարդ (2008 թվական), բնակչության խտությունը՝ 209 մարդ/կմ2։ Զբաղեցնում է 48 կմ2 տարածք։ Փոստային ինդեքս՝ 12035: Հեռախոսային կոդ՝ - 0172:
Կոմունայի հովանավորն է Հովհաննես Մկրտիչը։ Տոնակատարությունը սեպտեմբերի երրորդ կիրակիին հաջորդող երկուշաբթի օրն է։


== Ռաքոնիջի ամրոց ==
Քաղաքի գլխավոր տեսարժան վայրը Ռոքոնիջիի ամրոցն է, Սավոյան տոհմի միապետների՝ քաղաքից դուրս գտնվող նստավայրերից մեկը։ Ամրոցը՝ որպես Համաշխարհային ժառանգության հուշարձան, պահպանվում է ՅՈՒՆԵՍԿՕի կողմից։
Միջնադարում ամրոցը պատկանել է Սալուցո մարկկոմսերին։ 1630 թվականին անցել է Սավոյական տան կրտսեր կարինյան ճյուղին։ Ամրոցի ներկայիս շինությունը կառուցվել է XVII դարի երկրորդ կեսին Գվարինո Գվարինիի նախագծով։


== Հայտնի բնակիչներ ==
Եկատերինա Ռոքոնիջցի (1486/87 — 1574) — կաթոլիկական սուրբ


== ժողովրդականություն ==
Բնակչության թվաքանակի փոփոխությունը


== Կոմունայի վարչակազմ ==
Հեռախոս՝ 0172 821611
Էլեկտրոնային փոստ՝ info@comune.racconigi.cn.it
Պաշտոնական կայք՝ http://www.comune.racconigi.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(6385) Մարտինդևիդ

(6385) Մարտինդևիդ (անգլ.՝ Martindavid), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,149922 ա. մ., առավելագույնը մոտենում է 2,7744 ա. մ. հեռավորության վրա և հեռանում 3,5254 ա. մ.։ Արեգակի շուրջ մեկ ամբողջական պտույտ է կատարում 2041,96 երկրային օրվա ընթացքում, իր ուղեծրով շարժվելով միջինում 0,176301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6385) Մարտինդևիդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցիկալի (գյուղ, Վելիկա Բոգաչկայի շրջան)

Ցիկալի (ուկրաիներեն՝ Цикали), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Ցիկալի գյուղում բնակվում էր 34 մարդ։ Բնակավայրը զբաղեցնում է 0,284 կմ² տարածք։ Բնակչության խտությունը կազմում էր 119,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալսոլին

Սալսոլին (լատ.՝ Salsolinum), ացազմոչիաիկ դեղանյութ, ալկալոիդ է, պարունակվում է թելուկազգիների ընտանիքի օշան (լատ.՝ Salsola Richfheri) բույսում։ Օգտագործվում է քլորաջրածնական աղի (լատ.՝ Salsolinum hydrochloricum) ձևով՝ հիպերտոնիկ հիվանդության և գլխուղեղի արյան անոթների սպազմի դեպքում։
RSVP

RSVP, միջոցառման հրավերի համատեքստում` հրավիրված մարդուց կամ մարդկանցից ակնկալվող պատասխանն է` հրավերի վերաբերյալ։ RSVP-ն ֆրանսերեն Répondez s’il vous plaît արտահայտության ակրոնիմն է, որը բառացի նշանակում է` «Բարի եղեք պատասխանել» կամ` «Խնդրում եմ, պատասխանեք»։


== Էմիլի Պոստ ==
Անգլիայի բարձր հասարակությունը ֆրանսիական էթիկետն ընդունել է 18-րդ դարի վերջին, և Էմիլի Պոստի ստեղծագործությունները ձգտում էին առաջարկել այդ ավանդույթներից ոչ պակաս խիստ ստանդարտներ։ 1920 թվականին նրա կողմից գրված աշխատանքների` 20-րդ դարի վերջում տպագրող ընկերությունը հիշեցնում է, որ «R.S.V.P.-ով հրավեր ստացած ցանկացած մարդ պարտավոր է պատասխանել դրան...», և որոշ հրատարակչություններ այդ կանոնը խախտումը բնութագրում են որպես «աններելի կոպտություն»։ 
Էմիլի Պոստը խորհուրդ է տալիս RSVP-ով հրավեր ստանալու դեպքում հնարավորինս արագ պատասխանել դրան` առավելագույնը` հրավերն ստանալու կամ դրա հաջորդ օրը։


== Տարատեսակներ ==
Չնայած որ RSVP-ն պատասխան է ակնկալում թե՛ հաստատման, թե՛ մերժման դեպքում, քննարկում կա, ըստ որի շատ մարդիկ սխալ են հասկանում տերմինի իմաստն ու չեն պատասխանում, եթե մտադիր չեն ներկայանալ։ Լաս Վեգասում, որտեղ RSVP-ն հասարակական միջոցառումների կենսական նշանակության մաս է, քննարկում կա տերմինի ժամանակակից կիրառման մասին։ Այստեղ ստեղծվել է «Cautela» տարբերակը, որին պետք է պատասխանել միայն այն դեպքում, եթե մարդը պատրաստվում է ընդունել հրավել։
«RSVP, միայն` ցավոք» կամ ուղղակի` «Միայն ցավոք» տարբերակը Էմիլի Պոստի RSVP-ի հայտնի տարատեսակն է։ Այս արտահայտության նպատակն է առաջարկել «պատասխանել միայն այն դեպքում, եթե պետք է հրաժարվեք»։ Ենթադրվում է, որ «եթե չպատասխանեք, դա կընդունվի որպես ներկայանալու վերաբերյալ լուռ համաձայնություն»։ 
Ավելի ճշգրիտ` եթե ենթադրվում է, որ հրավիրվածների մեծ մասը ներկա են գտնվելու, «RSVP` չներկայանալու դեպքում» տարբերակը կրճատում է հրավիրողի ու հյուրերի միջև շփման անհրաժեշտությունը։
Համացանցի, բջջային հեռախոսների ու այլ տեխնոլոգիաների դարաշրջանում թվային RSVP-ները հաճախ կիրառելի են, հատկապես` հարսանիքի հրավերների համար։


== Ծանոթագրություններ ==
Մինորու Կիձավա

Մինորու Քիզավա (ճապ.՝ 鬼沢稔 Քիզավա Մինորու)՝ ճապոնացի աստղագետ, աշխատում է Նիհոնդայրա աստղադիտարանում։ 
Ինքնուրույն և ճապոնացի այլ աստղագետների հետ միասին հայտնաբերել է 12 աստերոիդ։.


== Ծանոթագրություններ ==
Հենրի Լիդել

Հենրի Ջորջ Լիդել (անգլ.՝ Henry George Liddell, փետրվարի 6, 1811(1811-02-06)[…], Bishop Auckland, Դարեմ քաունթի, Դարհեմ, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 18, 1898(1898-01-18), Ասքոթ, Վինձոր և Մեյդենհեդ, Բերկշիր, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի բանասեր, լեզվաբան, դասական բանասեր, համալսարանի պրոֆեսոր և բառարանագետ։


== Ծագում ==
Հենրի Լիդելի հայրը եղել է Հենրի Լիդելը, ով քահանա էր Իզինգթոնում։ Նրա հոր ավագ եղբայրը՝ Թոմաս Լիդլը պերի կոչում է ունեցել Ռեյվենսվորդում 1821 թվականին։
Հենրի Լիդելի մայրը եղել է Շառլոտա Լայոնը՝ Թոմաս Լայոնի աղջիկը։


== Գործունեություն ==
Զբաղեցրել է Օքսֆորդի համալսարանի փոխտնօրենի, Քրայսթ եկեղեցու դեկանի (1855—1891), Վեստմինստրի դպրոցի տնօրենի (1846—1855) պաշտոնը, հանդիսանում է «Հռոմի պատմություն» աշխատության և հունարենի «Լիդել-Սքոթ» բառարանի համահեղինակը։ Լուիս Քերոլը իր «Ալիսան հրաշքների աշխարհում» ստեղծագործությունը գրել է Հենրի Լիդելի աղջկա՝ Ալիսայի պատվին։
Հենրի Ակլանդի հետ համատեղ Լիդելը շատ բան է արել Օքսֆորդում արվեստի ուսուցումը զարգացնելու համար, նրա ճաշակը և դատողությունները հանգեցրին Ռուսկինի հետ ընկերությանը։ 1891 թվականին նա հրաժարվեց դեկանի պաշտոնից։ Նա իր կյանքի վերջին տարիները անցկացրել է Ասկոտում, որտեղ էլ մահացել է 1898 թվականի հունվարի 18-ին։ Իր մահից հետո Հենրի Լիդել անունով փողոց է անվանակոչվել Ասկոտում։


== Ամուսնություն և երեխաներ ==
1846 թվականի հուլիսի 2-ին Հենրին ամուսնացել է Լորինա Ռիվի հետ։ Նրանք ունեցել են տասը երեխաներ՝

Էդվարդ Լիդել (1847—1911),
Լորինա Լիդել (1849—1930),
Ջեյմս Չառլզ Լիդել (1850—1853),
Ալիսա Լիդել (1852—1934),
Էդիտ Մերի Լիդել (1854—1876),
Կառոլինա Աննա Լիդել (1859—1949),
Ալբերտ Էդուարդ Արթուր Լիդել (1863—1863),
Վիոլետա Լիդել (1864—1927),
Ֆրեդերիկ Լիդել (1865—1950),
Լայոնել Չառլզ Լիդել (1868—1942)։


== Ծանոթագրություններ ==


== Արտաքին հղումներ ==
Հենրի Լիդելի ծագումը (անգլ.)
Երկու դիմանկարներ (անգլ.)
Ուրբեն Լը Վերյե

Ուրբեն Ժան Ժոզեֆ Լը Վերյե (ֆր.՝ Urbain Jean Joseph Le Verrier, մարտի 11, 1811(1811-03-11)[…], Սեն Լո[…] - սեպտեմբերի 23, 1877(1877-09-23)[…], Փարիզ), ֆրանսիացի մաթեմատիկոս, զբաղվում էր երկնային մեխանիկայով, կյանքի մեծ մասը աշխատել է Փարիզի աստղադիտարանում։
Նրա ամենանշանակալի նվաճումն է եղել Նեպտուն մոլորակի գոյության կանխագուշակումը, որը նա կատարել է աստղագիտական դիտարկումների մաթեմատիկական վերլուծության արդյունքում։ Ֆրանսուա Արագոյի առաջարկով նա կատարեց հաշվարկներ, որպեսզի գտնի բացատրություն Ուրան մոլորակի դիտարկվող ուղեծրի տարբերության համար, այն հաշվարկային ուղեծրից, որը ստացվում էր ըստ Կեպլերի օրենքների։
Եղել է Ֆրանսիական ակադեմիայի(1846), Լոնդոնի թագավորական ընկերության անդամ(1847), Սանկտ Պետերբուրգի գիտությունների ակադեմիայի արտասահմանյան թղթակից-անդամ (1848)։


== Ծանոթագրություններ ==


== Գրականություն ==
Колчинский И. Г., Корсунь А. А., Родригес М. Г. Астрономы: Биографический справочник. — 2-е изд., перераб. и доп. — Киев: Наукова думка, 1986. — 512 с.
«Леверрье, Урбен Жан Жозеф»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Ридель П. Урбэнъ Жанъ Iосифъ Леверрье. Къ столѣтней годовщинѣ со дня его рожденія − 11 марта 1911 г // В.О.Ф.Э.М.. — 1911. — № 544. — С. 96—99.
Urbain J; Le Verrier Theorie du mouvement de Mercure // Annales de l'Observatoire Impérial de Paris. — 1859. — Т. 5. — С. 1—195. —
Պաուլ Լանդերս

Պաուլ Լանդերս (գերմ.՝ Paul Landers, ի ծնե անվանումը՝ Հայկո Պաուլ Հիրշե (գերմ.՝ Heiko Paul Hirsche, դեկտեմբերի 9, 1964(1964-12-09), Տրեպտով Քյոպենիկ, Արևելյան Գերմանիա), գերմանական հանրաճանաչ Rammstein NDH-խմբի ռիթմ-կիթառահարն է։


== Կենսագրություն ==


=== Մանկություն ===
Պաուլի մանկությունը անցել է Բեռլինի Բաումշուլենվեգ թաղամասում, որը հայտնի էր միայն այնտեղ գտնվող դիահերձարանով։ Դպրոցում թերի էր սովորում և հաճախակի էր հիվանդանում։ Մեկ տարի ապրել է Մոսկվայում, ուր ԳԴՀ դեսպանությանը կից դպրոցում ռուսաց լեզուն է սովորել, որին մինչ այժմ էլ տիրապետում է։
Պաուլը ունի քույր, որն երեք տարով մեծ է, և դպրոցական տարիներին դաշնամուր նվագել է սովորել։ Պաուլը նույնպես փորձում էր դաշնամուր նվագել սովորել, սակայն նրա երաժշտության ուսուցչուհին դժգոհ էր տղայի վատ պահվածքից։ Հետո, ծնողների դրդմամբ, կարճ ժամանակ կլառնետի դասընթացների է հաճախել։
16 տարեկան հասակում խորթ հոր հետ հաճախակի վեճերի պատճառով լքում է հայրական տունը։


=== Անձնական կյանքը ===
1980-ականների սկզբին Հիդենզե քաղաքում Լանդերսը հանդիպում է իր ապագա կնոջը՝ Նիկկի Լանդերսին (ծնված Լայպցիգում)։ Նրանք ամուսնացան 1984 թվականին և այդ ժամանակ Պաուլը իրեն վերցրեց կնոջ ազգանունը։ Դա երկար չտևեց, և շուտով նրանք ամուսնալուծվեցին։
Նրա և Իվոննա Ռայնքե համատեղ որդի Էմիլը ծնվել է 1990 թվականին։ Պաուլի երկրորդ երեխան՝ Լիլին ծնվել է 2001 թվականին՝ Ռամշթայն խմբի դիմահարդար Արիելլա Թրոսսից։ Այժմ Պաուլը բնակվում է Բեռլինում իր երկու երեխաների հետ միասին։


=== Երաժշտական կարիերան ===
1983 թ. Լանդերսը՝ Ֆլակեի և Ալյոշա Ռոմպեի հետ համատեղ հիմնում է «Feeling B» փանկ-ռոկ խումբը։ 1986 թվականին մասնակցում է «First Arsch» խմբի ստեղծմանը՝ Թիլլ Լինդեմանի և Ռիխարդ Քրուսպեի հետ համատեղ։ Պաուլը նաև նվագում էր «Die Firma»-ն ու «Die Magdalene Keibel Combo» խմբերում։
1994 թվականին Լինդեմանը, Քրուսպեն ու բաս-կիթառահար Օլիվեր Ռիդելը մասնակցում և հաղթում են «Berlin Senate Metro Beat Contest» մրցույթում, որը իրենց հնարավորություն տվեց մասնագիտական ստուդիայում ձայնագրեն 4 դեմո-երգեր։ Շուտով նրանց են միանում Լանդերսն ու Ֆլակեն, և այսպես հիմնվում է Ռամշթայն խումբը։


== Կիթառներ ==
Gibson Paul Landers Signature Les Paul (2011-2012 թթ. համերգներին նրա հիմնական կիթառը).
Gibson Les Paul Studio EMG.
ESP Eclipse II White.
ESP Eclipse PL.
Music Man Axis (օգտագործում էր 1994-2004 թթ.)
Gibson Les Paul Studio


== Ձայնադարան ==
Feeling B խմբի կազմում1989 - Hea Hoa Hoa Hea Hea Hoa
1991 - Wir kriegen euch alle
1993 - Die Maske des Roten Todes
2007 - Grün & BlauRammstein խմբի կազմում՝1995 - Herzeleid (Սրտախտ)
1997 - Sehnsucht (Կարոտ)
2001 - Mutter (Մայր)
2004 - Reise, Reise (Ճանապարհորդություն, ճանապարհորդություն)
2005 - Rosenrot (Վարդագույն վարդ)
2006 - Völkerball
2009 - Liebe ist für alle da (Սերը բոլորի համար է)


== Ծանոթագրություններ ==


== Արտաքին հղումներ ==
Internet Movie Database
Ռինյանո սուլ'Առնո

Ռինյանո սուլ'Առնո (իտալերեն՝ Rignano sull'Arno), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 8251 մարդ (2008 թվականի տվյալներով)։ Բնակչության խտությունը՝ 139 մարդ/կմ²։ Տարածքը՝ 54,21 կմ²։ Փոստային ինդեքս՝ 50067։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 834781
Էլեկտրոնային փոստ՝ urp@comune.rignano-sullarno.fi.it
Պաշտոնական կայքը՝ http://www.comune.bagno-a-ripoli.fi.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դմիտրովկա (գյուղ, Բոգոդուխովի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1754 թվականին։
2001 թվականի տվյալներով Դմիտրովկա գյուղում բնակվում էր 351 մարդ։ Բնակավայրը զբաղեցնում է 2,83 կմ² տարածք։ Բնակչության խտությունը կազմում էր 124,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սթիվեն Իսերլիս

Սթիվեն Իսերլիս (անգլ.՝ Steven Isserlis,դեկտեմբերի 19, 1958(1958-12-19), Լոնդոն, Միացյալ Թագավորություն), հրեական արմատներով բրիտանացի թավջութակահար, դասական երաժշտության մասին հայտնի մանկական գրքերի հեղինակ։


== Կենսագրություն ==
Սթիվեն Իսերլիսը ծնվել է Լոնդոնում, 1958 թվականի դեկտեմբերի 19-ին, երաժշտի ընտանիքում։ Նրա պապը ավստրիացի և բրիտանացի դաշնակահար, երաժշտական մանկավարժ Յուլիուս Իսերլիսն էր, որը 1920-ականներին 12 երաժիշտների հետ հեռացել են Ռուսաստանից՝ ռուսական մշակույթը քարոզելու նպատակով։ Սթիվենի մայրը եղել է դաշնամուրի ուսուցչուհի, իսկ հայրը՝ սիրողական երաժիշտ։ Սթիվենի քույրը՝ Անետը, ալտահար է, իսկ մյուս քույրը՝ Ռեյչելը, ջութակահար։ Հետագայում Սթիվեն Իսերլիսը նշել է, որ «երաժշտություն նվագելը, միասին նվագելը» եղել է իր վաղ ընտանեկան կյանքի անբաժանելի մասը.։
Հաճախել է Լոնդոնի Սիթի դպրոցը, որը թողել է 14 տարեկանում և մեկնել Շոտլանդիա՝ ուսումը շարունակելու։ 1976-1978 թվականներին սովորել է Օհայո նահանգի Օբերլինի երաժշտական կոնսերվատորիայում]։
Սթիվեն Իսերլիսը հանդես է գալիս որպես մենակատար, կամերային համերգներում և նվագախմբի հետ։ Իսերլիսը ելույթ է ունեցել բազմաթիվ փառատոներում այն երաժիշտների հետ, որոնց հետ երկար տարիներ համագործակցել է, հեղինակ է մի քանի հրատարակությունների և մշակումների, հիմնականում «Faber Music»-ի համար, եղել է Բեթհովենի թավջութակի սոնատների և թավջութակի վարիացիաների նոր հրատարակությունների, ինչպես նաև Դվորժակի և Էլգարի թավջութակի կոնցերտների խորհրդատուն։
2017 թվականին Յոզեֆ Հայդնի թավջութակի կոնցերտների նրա ձայնագրությունն առաջադրվել է Գրեմմի մրցանակի։
Երաժշտությունից բացի Սթիվեն Իսերլիսը զբաղվում է նաև գրականությամբ։ Նրա  «Ինչո՞ւ էր բարկանում Բեթհովենը» գիրքը 2021 թվականին Լյուսիլ Ջանինյանի կողմից թարգմանվել է հայերեն։
Սթիվեն Իսերլիսն ունի մեկ որդի՝ Գաբրիել Մարա Իսերլիսը, ծնված 1990 թվականին, կինը՝ Փոլին Մարան եղել է ֆլեյտահար, մահացել է քաղցկեղից, 2010 թվականի հունիսին։


== Պարգևներ ==
Ըստ բրիտանական մամուլի՝ Սթիվեն Իսերլիսն աշխարհի առաջատար թավջութակահարներից մեկն է։

Բրիտանական կայսրության շքանշան (1998)
Ռոբերտ Շումանի մրցանակ (2000)
Հայաստանի Հանրապետության մշակույթի նախարարության ոսկե մեդալ


== Ծանոթագրություններ ==


== Արտաքին հղումներ ==
Թավջութակահար Սթիվեն Իսերլիսը՝ «Արմենիա» միջազգային երաժշտական փառատոնի բեմում
Personal website
Guardian article by Tom Service
IMS Prussia Cove
Hyperion Records
Colbert Artists Management Inc.
Interview with Steven Isserlis, May 1990
(անգլերեն) Site web officiel
(անգլերեն) Article par Tom Service
(անգլերեն) Séminaire des musiciens Prussia Cove
Hyperion Records
Առաջին ալիք (Վրաստան)

Անվան այլ կիրառումների համար տե՛ս՝ Առաջին ալիք (այլ կիրառումներ)
«Առաջին ալիք» (վրաց.՝ პირველი არხი), Վրաստանի հանրային հեռարձակող ընկերության առաջին հեռուստաալիք, հիմնվել է 1956 թվականին։ Իրականացվում է արբանյակային հեռարձակում Turksat 3A արբանյակից։


== Տես նաև ==
Երկրորդ ալիք (Վրաստան)


== Արտաքին հղումներ ==
Պաշտոնական կայք
Օնլայն հեռարձակում
Հայկուհի Խտշյան

Հայկուհի Խտշյան (Նաթալի Քերյան), հայ դերասանուհի։
Ծնվել է Կ. Պոլսում։ Բեմական ասպարեզ է մտել 1940-ականների վերջերից։ Մի ամբողջ տասնամյակ եղել է փարիզահայ բեմի կենտրոնական ուժերից, խաղալով տարբեր խնբերում և հանդես գալով բացառապես դրամատիկ դերերով։ Զուգահեռ, 1952-ից խաղացել է ֆրանսիական «Կոմեդի դե Պարի» թատրոնում, «Լե րեալիզասիոն թեաթրալում», իսկ 1961-ի աշնանից մասնակցել է «Պարի» թատերախմբի շրջագայություններին ֆրանսիական մի շարք կենտրոններում, որպես խաղընկեր ֆրանսիացի հայտնի դերասան Ժան Դավիին։
Ֆրանսիական բեմում հաջողության է ունեցել հետևյալ դերերում՝ Պոլին («Պոլիեոկտ»), Հերմիոն («Անդրոմաքե»), Դոննա Բեատրիս («Դ'Էստոկ է դ'Օֆրեշ») և այլն։ 1962-ին Շվեյցարիայում հանդես է եկել Ժան Դյուրանի «Սենսերըման» կատակերգությունում։ Ֆրանսիական և հայկական մամուլը հաճախ է անդրադարձել նրա կատարողական արվեստին և բարձր գնահատել։


== Աղբյուրներ ==